Pejalan kaki hampir dirempuh, FIA lancar siasatan... Bakal perkenal peraturan baharu

FIA telah melancarkan siasatan selepas seorang pejalan kaki mengelak daripada dilanggar di lorong pit buat kali kedua berturut-turut.

Insiden yang berlaku pada pusingan kelima itu dipercayai seorang marshall tempatan, berjalan keluar di hadapan McLaren bintang British Lando Norris ketika dia memasuki terowong.

Klip video yang telah dimuat naik ke laman web F1 Sky Sports itu menjadi tular, pun begitu ia kini telah dialih keluar.

Jurucakap FIA mengesahkan kejadian tersebut dan menelitinya dengan penganjur tempatan.

Insiden berkenaan berlaku hanya seminggu selepas pemandu Alpine Esteban Ocon terpaksa membrek laju untuk mengelak daripada melanggar berpuluh-puluh orang yang melintasi pintu masuk lorong pit semasa Grand Prix Azerbaijan di Baku.

Ekoran itu, FIA mengemas kini peraturan mereka sebelum tontonan di Miami.

Terdahulu pada pusingan tersebut, Max Verstappen melakar kemenangan di Miami pada hari Ahad dengan rakan sepasukannya Sergio Perez berada di tempat kedua. - The Sun

Jadilah sebahagian daripada geng mStar! Follow kami di Telegram, Twitter, TikTok, Facebook, Instagram dan YouTube

Summary: <b>KES</b> yang sama dikatakan berlaku dua kali berturut-turut.

Seorang pejalan kaki hampir dirempuh pada pusingan kelima perlawanan.


Banyak aksi tembak-menembak, Presiden Perancis salahkan permainan video punca rusuhan

PRESIDEN Emmanuel Macron menyifatkan kejadian rusuhan dan tunjuk perasaan yang berlaku di Perancis berpunca daripada permainan video dan media sosial.

Malah dia dengan jelas menyatakan penunjuk perasaan menjadikan aplikasi Snapchat dan TikTok sebagai medan untuk golongan muda 'berkumpul' dan merancang keganasan.

Baginya, kandungan dalam permainan video telah meracuni fikiran anak muda masa kini.

Bagaimanapun, Macron sendiri merupakan figura yang terkenal sebagai penyokong permainan video, terutamanya yang mempunyai unsur persaingan.

Pada September 2022, dia mengumumkan berita bahawa Perancis akan mengadakan dua acara e-sport besar pada tahun 2023 dan 2024, satu menjadi Major dalam taktikal FPS Counter-Strike: Global Offensive.

Disebabkan itu, laman Video Games menggelar Macron sebagai seorang ahli politik terbaik kerana boleh menukar pandangan secara serta merta mengikut keadaan.

"Sebagai seorang ahli politik yang sempurna, menukar pendapatnya kepada apa sahaja yang diperlukan pada masa ini adalah kemahiran yang telah disempurnakan oleh Macron," kata laman tersebut.

Selain itu, Video Games turut menasihatkan supaya masyarakat tidak mengambil serius tentang yang dikatakannya mengenai perkara tersebut.

"Untuk memelihara demokrasi, permainan video boleh dipersalahkan sementara," tambahnya.

Terdahulu, rusuhan semasa di Perancis tercetus selepas seorang remaja ditembak polis, sejak itu kejadian keganasan dan rompakan meningkat tinggi.

Jadilah sebahagian daripada geng mStar! Follow kami di Telegram, Twitter, TikTok, Facebook, Instagram dan YouTube

keganasan Perancis, tunjuk perasaan, permainan video, FPS Counter-Strike, Presiden Perancis, Emmanuel Macron,

Summary: <b>PERMAINAN</b> video dikatakan menjadi punca berlakunya keganasan di Perancis.

Permainan video dikaitkan dengan keganasan yang berlaku di Perancis.

Keganasan dan tunjuk perasaan di Perancis masih berlangsung. -Gambar France24


Firmino ikut jejak Ronaldo, Benzema ke Arab Saudi

LEGENDA Liverpool, Roberto Firmino menjadi bintang elit Eropah terbaru yang melengkapkan perpindahan ke Liga Pro Saudi, setelah menyertai Al-Ahli.

Pemain berusia 31 tahun itu meninggalkan Liverpool selepas lapan musim di mana dia menjaringkan 111 gol dalam 362 penampilan.

Firmino juga memainkan peranan bagi memenangi Liga Perdana, Liga Juara-Juara, Piala Kelab Dunia FIFA, Piala FA, Piala Carabao bersama Sadio Mane dan Mohamed Salah.

Ketibaan Firmino di Al-Ahli didedahkan oleh kelab itu dalam video yang disiarkan di Twitter.

Perpindahan itu berlaku kurang seminggu selepas pasukan itu membuat perjanjian untuk menandatangani penjaga gol Senegal, Edouard Mendy dari Chelsea. -Sportsbrief

Jadilah sebahagian daripada geng mStar! Follow kami di Telegram, Twitter, TikTok, Facebook, Instagram dan YouTube

Roberto Firmino, Liga Pro Saudi, Al-Ahli,

Summary: <b>BINTANG</b>  berusia 31 tahun itu meninggalkan Liverpool selepas lapan musim di mana dia menjaringkan 111 gol dalam 362 penampilan.


Neymar didenda gara-gara bina tasik tanpa kebenaran di rumah mewah miliknya

PEMAIN Paris Saint-Germain (PSG) Neymar didenda €3.06 (RM15.5 juta) oleh pihak berkuasa Brazil kerana membina tasik buatan manusia di rumah mewahnya di Mangaratiba, dekat Rio de Janeiro.

Majlis Perbandaran Mangaratiba dalam satu kenyataan berkata mereka mengeluarkan empat kompaun ke atas Neymar kerana membina tasik haram tanpa kebenaran.

Bagaimanapun, jurucakap Neymar enggan memberi komen ketika dihubungi ESPN dan The Associated Press tentang hal itu.

22 Jun lalu, pegawai alam sekitar membuat pemeriksaan di kediaman Neymar berikutan aduan tentang kerja-kerja pembinaan yang dilakukan tanpa kebenaran pihak berkuasa.

Dalam pada itu, syarikat pembinaan yang dilantik Neymar, Genesis Ecossistemas, berkata tasik yang dibina mereka berkeluasan 1,000 meter persegi.

Menerusi Instagram, mereka juga berjanji untuk memohon permit dan akan mengikut segala peraturan ditetapkan kerajaan. - ESPN.

Jadilah sebahagian daripada geng mStar! Follow kami di Telegram, Twitter, TikTok, Facebook, Instagram dan YouTube

Neymar didenda, rumah mewah Neymar, Neymar bina tasik

Summary: <b>NEYMAR</b> didenda gara-gara melanggar peraturan Majlis Perbandaran Mangaratiba.

Neymar didenda gara-gara melanggar peraturan Majlis Perbandaran Mangaratiba.


Imbasan X-ray nampak alat sulit Andy Murray hiasi papan iklan gergasi

IMBASAN X-ray yang menunjukkan bayangan bentuk kemaluan Andy Murray dijadikan sebagai papan iklan gergasi di laluan kereta api bawah tanah London Underground.

Legenda tenis itu mara ke pusingan kedua Wimbledon selepas menewaskan Ryan Peniston di Centre Court.

Bagi meraikan semangat pemain Britain itu untuk kembali daripada kecederaan yang hampir menamatkan kerjayanya, penajanya telah menggunakan X-ray lama yang menunjukkan bahagian pinggulnya dalam kempen pengiklanan yang dilancarkan di London Underground.

ARTIKEL BERKAITAN: Muat naik imbasan X-Ray, Andy Murray tak perasan alat sulitnya turut terdedah

Imej tersebut menunjukkan pinggul lelaki berusia 36 tahun itu pada satu sisi yang menggambarkan semangat pemain berkenaan meskipun menghadapi halangan fizikal.

Imbasan X-ray yang menggambarkan tulang pelvis, vertebra bawah dan kaki atasnya, pertama kali terbongkar apabila Murray berkongsi butiran pembedahan pembentukan semula pinggulnya di media sosial.

Dia berkongsi foto dirinya di atas katil hospital, setelah menjalani pembedahan pada Januari 2019 dengan harapan dapat menyelamatkan kerjaya tenisnya.

Namun, peminat dengan pandangan tajam mereka menyedari apa yang mungkin dilihat adalah bayangan bentuk kemaluan Murray pada X-ray tersebut sehingga ia dijadikan bahan lucu. - Daily Star

Jadilah sebahagian daripada geng mStar! Follow kami di Telegram, Twitter, TikTok, Facebook, Instagram dan YouTube

Andy Murray, kemaluan, alat sulit, X-ray, legenda tenis, papan iklan gergasi

Summary: <b>BAYANGAN</b> bentuk kemaluan pada imej X-Ray itu disedari peminat selepas Andy Murray menjalani pembedahan.

Imbasan X-Ray tulang pinggul Murray kini terpampang di London Underground. -Gambar Twitter


Al-Hilal ‘pancing’ Silva, tawar gaji mingguan berjumlah RM4.7 juta!

PEMAIN sayap Manchester City, Bernardo Silva dilaporkan menerima beberapa tawaran perpindahan lumayan daripada kelab di Saudi.

Bagaimanapun Al-Hilal kini dikatakan mendahului 'perlumbaan' selepas memberikan Silva perjanjian jangka panjang bernilai lebih £41 juta (RM242 juta) setahun.

Gaji yang menakjubkan itu mencapai £3.4 juta (RM20 juta) setiap bulan.

Dan sekiranya dia menerima tawaran Al-Hilal, gaji Silva akan meningkat kepada hampir £798,000 (RM4.7 juta) setiap minggu.

Sekiranya bersetuju dengan tawaran tersebut, Silva bakal menyertai pemain-pemain Eropah yang memilih untuk berhijrah ke Arab Saudi seperti Cristiano Ronaldo, Karim Benzema, N'Golo Kante, Ruben Neves dan Kalidou Koulibaly.

Selain Silva, seorang lagi pemain utama City iaitu Riyad Mahrez dilaporkan turut menjadi buruan beberapa kelab Arab Saudi. -Thesun

Jadilah sebahagian daripada geng mStar! Follow kami di Telegram, Twitter, TikTok, Facebook, Instagram dan YouTube

Bintang Manchester City, Bernardo Silva, tawaran lumayan Al-Hilal, kelab Arab Saudi,

Summary: <b>JIKA</b> bersetuju, Silva bakal menyertai pemain Eropah yang berhijrah ke Arab Saudi seperti Cristiano Ronaldo dan Karim Benzema.

Silva kini menjadi buruan kelab Al-Hilal. -Gambar Getty Images


YouTuber bina badan terkenal Jo Lindner meninggal dunia pada usia 30, mengadu sakit di leher 3 hari sebelum kematian

AHLI bina badan terkenal dari Jerman, Jo Lindner, 30, yang dikenali sebagai Joesthetics, meninggal dunia di Thailand.

Berita kematiannya itu disahkan oleh teman wanita yang juga merupakan jurulatih kecergasan, Nicha pada Sabtu.

Menyiarkan gambar dirinya dengan Lindner dalam hantaran di Instagramnya, Nicha memberi penghormatan kepada YouTuber yang disifatkannya sebagai manis (sweet), baik dan rajin.

"Dan dia adalah seorang lelaki yang cukup yakin terhadap semua.

"Terutama sekali saya. Dia percaya bahawa saya boleh menjadi lebih baik dan menjadi seseorang di dunia ini,” tulisnya di ruangan kapsyen.

Untuk rekod, Lindner mempunyai 8.4 juta pengikut Instagram, dan video YouTubenya dilaporkan memperoleh hampir 500 juta tontonan.

Nicha berkata, Lindner mengalami aneurisme selepas mengadu sakit di lehernya tiga hari sebelum kematiannya.

Malah teman wanitanya juga berkata dia bersamanya ketika Lindner meninggal dunia.

Untuk makluman, aneurisme ialah pembengkakan atau bonjolan yang tidak normal pada dinding saluran darah.

Selepas berita kematian diumumkan, Nicha tampil untuk menangani spekulasi mengenai punca kematian Lindner.

Katanya, ia merupakan satu tindakan tidak adil kepada pasangannya bahawa orang meneka bagaimana kematiannya atau mengatakan dia terlebih dos (overdose).

“Jika Lindner ‘cukup berani’ untuk mengakui dia menggunakan steroid, tidak ada sebab untuk tidak mempercayainya,” katanya.

Selepas berita kematian Lindner tersebar, rakan bina badan, Noel Deyzel mengesahkan laporan itu benar di akaun Instagramnya. -INDEPENDENT.CO

Jadilah sebahagian daripada geng mStar! Follow kami di Telegram, Twitter, TikTok, Facebook, Instagram dan YouTube

YouTuber, ahli bina badan, meninggal dunia, aneurisme, Jo Lindner

Summary: <b>LINDNER</b> pernah mengadu pada teman wanita dia alami sakit di lehernya tiga hari sebelum kematiannya.

Lindner merupakan ahli bina badan yang aktif memuat naik video di YouTube.


Pelumba maut dalam nahas, teman wanita kongsi penghormatan penuh emosi

TEMAN wanita kepada pelumba Belanda, Dilano van't Hoff yang meninggal dunia dalam satu kemalangan litar, berkongsi satu penghormatan yang menyentuh hati di laman sosial.

Pemandu berusia 18 tahun itu terkorban dalam satu kemalangan ngeri ketika beraksi dalam perlumbaan kedua di Kejuaraan Formula Regional Eropah di litar Spa-Francorchamps di Belgium.

Berikutan pemergiannya yang tragis, teman wanita berusia 17 tahun, Katrina Coronell berkongsi satu penghormatan buat pelumba itu.

"Sayang, terima kasih atas semua yang anda lakukan untuk saya, kerana menunjukkan dunia anda kepada saya," tulisnya dalam satu hantaran di Instagram.

"Anda akan sentiasa mempunyai tempat yang istimewa di hati saya dan anda benar-benar membanggakan saya dan orang lain. Saya tidak akan melupakan anda dan senyuman anda.

"Selamat tinggal lelaki saya yang kacak, saya akan jumpa awak nanti. Saya sayang awak (cinta hati). Bersemadilah dengan tenang Dilano Van't Hoff," kata Katrina lagi.

Jadilah sebahagian daripada geng mStar! Follow kami di Telegram, Twitter, TikTok, Facebook, Instagram dan YouTube

Dilano van't Hoff, pelumba maut, nahas, penghormatan

Summary: <b>DILANO</b> van't Hoff yang meninggal dunia dalam satu kemalangan litar di Kejuaraan Formula Regional Eropah.


Benjamin Mendy sempat bertanya ‘adakah kamu takut?’ ketika mangsanya keluar bilik mandi sebelum cubaan rogol

PEMAIN pertahanan Manchester City, Benjamin Mendy sempat bertanya kepada salah seorang mangsanya 'adakah kamu takut?' sebelum melakukan cubaan rogol apabila mangsa keluar dari bilik mandi, mahkamah diberitahu.

Mangsa, yang dirujuk di mahkamah sebagai 'Wanita 1', didakwa menjadi sasaran Mendy sewaktu berlangsung keraian di rumah agam bintang bola sepak itu.

Dia mendakwa Mendy, 28, cuba merogolnya selepas mengikutnya ke bilik air, kata juri.

Mahkamah turut diberitahu, mangsa berulang kali memberitahu pemain antarabangsa Perancis itu untuk 'berhenti' daripada melakukan gangguan terhadapnya.

Mendy kemudian memberitahu mangsa: "Jangan risau. Adakah kamu takut?"

Mangsa kemudiannya menghantar mesej kepada rakannya memberitahu dirinya diganggu secara seksual oleh Mendy.

Mangsa juga mendakwa Mendy pernah menghantar teks mesej memberitahu 'tidak akan membiarkannya pergi' pada Oktober 2018.

Mendy kini didakwa atas satu pertuduhan merogol dan satu pertuduhan cubaan merogol terhadap dua wanita.

Pemain bola sepak itu bagaimanapun menafikan kedua-dua pertuduhan.

Perbicaraan kes itu dijangka berlangsung selama tiga minggu. -Thesun

Jadilah sebahagian daripada geng mStar! Follow kami di Telegram, Twitter, TikTok, Facebook, Instagram dan YouTube

pemain pertahanan Manchester City, Benjamin Mendy, tiduri 10, 000 wanita, pertuduhan rogol,

Summary: <b>MANGSA</b> berulang kali memberitahu pemain antarabangsa Perancis itu untuk 'berhenti' daripada melakukan gangguan terhadapnya.

Mendy menghadapi dua pertuduhan berkaitan rogol.


Permainan video bukan lagi aktiviti sia-sia! Ini 5 kebaikan esports... Mental sihat, mampu kurangkan stres

ESPORTS atau permainan video sukan elektronik (e-sukan) mendaki tangga populariti dengan bilangan pemain dalam talian melepasi pencapaian 3 bilion di seluruh dunia.

Peralatan permainan menjadi lebih mampu milik dan ini ditambah dengan internet yang berkembang pesat, esports mendapat sambutan dalam kalangan pelbagai jenis pemain, pembangun dan penerbit.

Kelebihan esports hari ini didokumentasikan dengan baik, termasuk kajian oleh Universiti Oxford yang memihak kepada kesan positif pendedahan kualiti permainan terhadap kesejahteraan mental pemain.

Pengasas Bersama & Ketua Pegawai Eksekutif (CEO), Creative Monkey Games, Deepak Aravind Padmanabhan percaya pendedahan yang berdisiplin dan berkualiti kepada esports boleh memainkan peranan penting dalam menjadikan pemain menjadi personaliti yang dinamik sambil membantu mereka mencapai hasil yang diinginkan dalam bidang peribadi dan profesional.

Esports mendapat sambutan dalam kalangan pelbagai jenis pemain, pembangun dan penerbit.

Terdapat lima faedah esports menurut Padmanabhan seperti:

1. Membangunkan semangat berdaya saing

Kejohanan esports diadakan dalam genre yang berbeza dan dengan mengambil bahagian dalam pertandingan ini, pemain membangunkan semangat bermain yang kuat, bersaing dan berusaha keras untuk menang.

Semangat berdaya saing ini menggalakkan pemain untuk beraksi dengan lebih baik, memberikan yang terbaik dan lebih maju untuk menjadi versi terbaik diri mereka.

Sememangnya, semua perkara ini membantu pemain dalam kesejahteraan mental dan menguatkan mereka dari dalam untuk mencapai perkara yang lebih besar dalam hidup.

Perkembangan semangat tersebut juga membantu pemain untuk mendapat pengiktirafan di peringkat kebangsaan dan antarabangsa serta meningkatkan keyakinan diri dan harga diri mereka dalam proses tersebut.

2. Meningkatkan keupayaan pelbagai kemahiran

Esports penting dalam membantu pemain mengembangkan pelbagai kemahiran seperti koordinasi tangan dan mata yang lebih baik, kebolehan kognitif yang unggul dan membuat keputusan yang cepat, antara lain.

Kemahiran ini adalah sama relevan dalam kehidupan sebenar dan dengan membangunkan keupayaan ini, pemain boleh mencapai tahap prestasi yang lebih tinggi, kecekapan unggul, dan prospek pertumbuhan yang lebih baik dalam kehidupan mereka.

Kemahiran ini juga penting dalam meningkatkan fleksibiliti pemain dan menjadikannya lebih relevan dalam persekitaran persaingan yang pantas berubah hari ini.

3. Menggalakkan kemahiran sosial

Dengan berinteraksi dan berkomunikasi dengan pemain daripada pelbagai budaya, etnik dan orientasi nilai, esports membantu pemain untuk membangunkan kemahiran sosial yang unggul, kebolehan koordinasi dan kepakaran kerjasama.

Permainan berpasukan dalam esports menggalakkan pemain merancang, menyusun strategi dan berusaha untuk mencapai objektif bersama, pemain mempelajari nuansa bekerja dalam pasukan, membantu antara satu sama lain dan mengatasi perbezaan peribadi untuk mencapai matlamat yang lebih besar dalam hidup.

Semua perkara ini membantu untuk menjadi pemain pasukan yang baik, terikat dengan orang lain dengan baik, dan membangunkan kemahiran sosial yang unggul, semuanya penting untuk mencapai kejayaan dalam dunia global dan saling berkaitan hari ini.

4. Penghilang tekanan yang boleh dipercayai

Permainan dalam talian boleh dikatakan salah satu penghapus tekanan paling berkesan yang boleh digunakan untuk menguruskan kebimbangan dan kegelisahan dalam kalangan pemain.

Terdapat banyak permainan dalam talian yang telah direka khusus untuk menggalakkan meditasi dan kesedaran dalam kalangan pemain dan perbezaan ketara dalam kesejahteraan mental pemain boleh dicapai dengan mempromosikan permainan ini dalam kejohanan esports.

5. Menggalakkan disiplin dan kawalan diri

Permainan dalam talian menawarkan cara yang bagus untuk memupuk perasaan disiplin dan kawalan diri dalam kalangan pemain.

Esports ialah cara paling menyeronokkan untuk menyemai kualiti ini dan turut membantu pemain mencapai tahap kawal selia kendiri yang lebih tinggi.

Sebaik sahaja pemain mula cemerlang dalam kawal selia kendiri, mereka berkembang dalam personaliti dan menjadi bersedia untuk mencapai matlamat yang lebih tinggi dalam hidup mereka.

Esports boleh menjadi penting dalam meningkatkan kesejahteraan keseluruhan pemain dan evolusi personaliti mereka secara holistik.

Permainan dalam talian menggalakkan pembangunan pelbagai kemahiran dalam kalangan pemain dan dengan mengukuhkan hubungan antara minda, badan dan deria,

Platform permainan ini juga menyemai disiplin, meningkatkan keyakinan, dan membantu pemain mengawal kendiri, sekali gus menggalakkan mereka mencapai tahap kejayaan yang lebih tinggi dalam kedua-dua kehidupan peribadi dan profesional mereka. - NEWS 18

Jadilah sebahagian daripada geng mStar! Follow kami di Telegram, Twitter, TikTok, Facebook, Instagram dan YouTube

TONTON VIDEO PILIHAN!

esports, kesihatan mental, hilangkan stres, kebaikan permainan elektronik

Summary: <b>TERDAPAT</b> lima kebaikan bermain permainan esport yang boleh diperoleh menurut CEO Creative Monkey Games.

Esports merupakan satu aktiviti atau sukan yang boleh menghilangkan stres dan masalah kesihatan mental.


Berdepan pertuduhan rogol, Benjamin Mendy selamba mengaku pernah tiduri 10,000 wanita

PEMAIN pertahanan Manchester City, Benjamin Mendy mengaku bahawa dia telah meniduri lebih 10,000 wanita.

Perkara itu dimaklumkan peguam pendakwaan, Benjamin Aina, ketika memberitahu juri di Mahkamah Chester Crown, United Kingdom, semasa kes perbicaraan semula pemain itu yang sedang berlangsung atas dua pertuduhan berkaitan rogol.

Mendy didakwa merogol seorang wanita di rumahnya dan kemudian berkata: "Tidak mengapa, saya telah melakukan hubungan seks dengan 10,000 wanita."

Mendy yang juga pemain antarabangsa Perancis dibicarakan atas satu pertuduhan rogol dan pertuduhan percubaan rogol.

Pada Januari, pemain berusia 29 tahun itu didapati tidak bersalah atas tujuh pertuduhan merogol, menculik dan serangan seksual oleh Hakim Steven Everett dari mahkamah yang sama.

Bagaimanapun, juri tidak dapat membuat keputusan atas satu pertuduhan merogol dan cubaan merogol dua wanita oleh Mendy.

Matthew Conway, yang mewakili pihak pendakwaan, memohon perbicaraan semula terhadap dua pertuduhan itu, yang akhirnya bermula awal minggu ini.

Pemain bola sepak itu bagaimanapun menafikan kedua-dua pertuduhan.

Perbicaraan kes itu dijangka berlangsung selama tiga minggu. -Peoplegazette

Jadilah sebahagian daripada geng mStar! Follow kami di Telegram, Twitter, TikTok, Facebook, Instagram dan YouTube

pemain pertahanan Manchester City, Benjamin Mendy, tiduri 10,000 wanita, pertuduhan rogol,

Summary: <b>MENDY</b> ketika ini sedang dibicarakan atas dua pertuduhan berkaitan rogol.